બીજી તરફ ગુજરાતના કોઈ ટેમ્પોની નમ્બર પ્લેટ જેવું નામ ધરાવતો ‘જીજે ૬૬૭સીસી’ નામક એક્ઝોપ્લેનેટ એની ભ્રમણકક્ષાને આધારે સાવ ‘સીધી લાઈન’નો ગણી શકાય. વસવાટ યોગ્ય ગણાય એવા ગ્રહો-એક્ઝોપ્લેનેટને અવકાશવિજ્ઞાનીઓ ‘ગોલ્ડીલોક’ શ્રેણીમાં મૂકે છે. આ શ્રેણીમાં ગણના પામતા એક્ઝોપ્લેનેટના ગુણધર્મો પૃથ્વીને મળતા આવે એવા હોય છે. જીજે ૬૬૭સીસી પણ ગોલ્ડીલોકમાં ગણના પામે છે. અહીં પાણીને ઠારી કે ઉકાળી નાખે એવું વિચિત્ર તાપમાને ય નથી. પરંતુ ખાટલે મોટી ખોડ એ છે કે તે પૃથ્વી કરતાં ૨૨ પ્રકાશવર્ષ દૂર છે!